b'\n_START_ARTICLE_\nGaaslahendus\n_START_PARAGRAPH_\nGaaslahendus on elektrilaengute suunatud liikumine gaasikeskkonnas ehk elektrivool gaasis. Laengukandjateks on gaasis vabad elektronid ja ioonid. Gaaslahenduse tekkimiseks ja p\xc3\xbcsimiseks on vajalik elektriv\xc3\xa4li; gaaslahendusseadistes luuakse see seadise elektroodidele rakendatava elektripingega._NEWLINE_Gaaslahenduse avaldumisvorm s\xc3\xb5ltub gaasi ionisatsiooni tasemest, samuti gaasi r\xc3\xb5hust ja koostisest, lahendusvahemiku pikkusest ja kujust._NEWLINE_Kui gaaslahendust p\xc3\xb5hjustab ainult v\xc3\xa4lise ionisaatori m\xc3\xb5ju (nt ioniseeriv kiirgus), siis nimetatakse lahendust s\xc3\xb5ltuvaks. Kui aga lahendus j\xc3\xa4tkub ka ilma v\xc3\xa4liste ionisaatoriteta, siis on tegemist s\xc3\xb5ltumatu lahendusega. Sel juhul tekivad lahendust s\xc3\xa4ilitavad laengukandjad gaasis endas peamiselt p\xc3\xb5rkeionisatsiooni tulemisel gaasi molekulide p\xc3\xb5rkumisel elektriv\xc3\xa4lja m\xc3\xb5jul liikuvate elektronidega. _NEWLINE_S\xc3\xb5ltuva lahenduse \xc3\xbcleminekut s\xc3\xb5ltumatuks lahenduseksnimetatakse gaasi elektriliseks l\xc3\xa4bil\xc3\xb6\xc3\xb6giks ja \xc3\xbcleminekupinget s\xc3\xbcttimispingeks._NEWLINE_S\xc3\xb5ltumatu gaaslahenduse liigid on huumlahendus, kaarlahendus, koroonalahendus ja s\xc3\xa4delahendus. Nende lahendustega kaasneb elektromagnetkiirgus, selhulgas ka valguskiirgusena._NEWLINE_Gaaslahendust rakendatakse mitut liiki gaaslahenduslampides, gaaslaserites, plasmotronides (metallide tehnoloogias), loendurites (Geigeri loendur), osonaatorites jm.'